Похвали са Сата-бег девойка
Народна песен

chitanka.info

Похвали са Сата-бег девойка:

— Имам коса тура ибришима,

чело ми е алтън хамалия,

вежди ми са морски пиявици,

клепки ми са криле ластовици,

черни очи — два драга камена,

ситни зъби — два низа бисера,

изпод гърло светла месечина,

мала уста с пара разрезана,

тънка снага, кат’ елха зелена,

къде ходи, като че хоро води,

кат’ се смее, кат’ че бисер сее,

от лице й ясно слънце грее.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.